Un bărbat înarmat cu un cuţit şi o bară fier, care voia să incendieze o sinagogă din Franța, a fost ucis de poliţie
Un bărbat înarmat care încerca să incendieze o sinagogă la Rouen a fost ucis de poliţie, anunţă vineri ministrul francez de Interne Gérald Darmanin, relatează Le Monde.
Poliţia "a intervenit după ce a fost semnalat fum în apropierea sinagogii", a declarat o sursă din poliţie.
"Bărbatul era înarmat cu un cuţit şi o bară de fier, s-a apropiat de poliţişti care au tras, individul a murit", a declarat pentru AFP o sursă apropiată de caz.
"În Rouen, ofiţerii de poliţie au neutralizat în această dimineaţă (vineri) un individ înarmat care a intenţionat clar să dea foc sinagogii oraşului. Îi felicit pentru modul lor de reacţie şi curajul lor", a scris Darmanin pe reţeaua X.
Postul de televiziune local France 3 a declarat că pompierii se aflau la faţa locului.
Primarul din Rouen a declarat într-o postare că oraşul francez este "şocat" de acest incident.
Pe fondul tensiunilor din Orientul Mijlociu şi al ofensivei terestre a Israelului în Fâşia Gaza, în Franţa nivelul de alertă a fost ridicat la maxim.